Ammoniumkarbonaat is 'n sout met die formule (NH4)2CO3. Hierdie sout word dikwels vlugsout genoem omdat dit maklik ontbind: ( N H 4 ) 2 C O 3 → 2 N H 3 + C O 2 + H 2 O {\displaystyle (NH_{4})_{2}CO_{3}\to 2NH_{3}+CO_{2}+H_{2}O} As kristallyne vastestof is dit net as die monohidraat (NH4)2CO3.1H2O bekend. Dit het 'n ortorombiese struktuur (ruimtegroep Pnma Z=4; a = 12.047 (3), b = 4.453 (1), c = 11.023 (3) Å en V = 591.3 (3) Å3 [ρberekend = 1281.8 (7) kg m−3] by T= 10 K.). Hierdie stof word op aarde byvoorbeeld in ghwano as die mineraal teschemacheriet aangetref. Maar dit is dalk volopper in die heelal, byvoorbeeld in primitiewe planetêre newels. Daar is nog twee ternêre kristallyne fases bekend in die NH3-CO2-H2O stelsel.